Diari Oficial de la Generalitat Valenciana


Sumari del DOGV 9953, del 08-10-2024 (2024/10609)

EXTRACTE de la Resolució de 27 de setembre de 2024, per la qual es convoquen subvencions que tenen com a objectiu donar suport a la participació en programes europeus mitjançant el cofinançament de projectes europeus emmarcats en els programes de cooperació territorial europea INTERREG: INTERREG MED i EUROMED, INTERREG EUROPE, INTERREG SUDOE, ENI CBC MED i URBACT.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9953

Data del DOGV
:   08-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10740

CVE
:   UVLD-J-6676-85948

Data del document
:   27-09-2024

Organisme emissor
:   Conselleria d'Hisenda, Economia i Administració Pública

Tipus de document
:   Extracte

Anàlisi jurídica

 Descriptors 

:   * ajuda pública
    * cooperació regional
    * política de cooperació

BDNS (identif.): 788598

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/788598>)

*Primer. Beneficiaris*

Entitats que conformen el sector públic de la Generalitat; entitats locals previstes en la legislació autonòmica en matèria de règim local de la Comunitat, els seus consorcis i les seues entitats públiques dependents; universitats i els seus consorcis i centres adscrits amb seu o domicili social a la Comunitat Valenciana; entitats privades i empreses amb seu o domicili social en la Comunitat Valenciana.

Les entitats beneficiàries hauran d'haver sigut líders o sòcies participants d'un projecte finalitzat, dins o fora de la Comunitat Valenciana, pertanyent al període de programació 2014-2020 i 2021-2027 i que haja sigut iniciat a partir de l'1 de gener del 2019.

*Segon. Objecte*

Donar suport a la participació en programes europeus mitjançant el cofinançament de projectes europeus emmarcats en els programes de cooperació territorial europea en el marc de projectes europeus pertanyents als següents programes europeus: INTERREG MED i EUROMED, INTERREG EUROPE, INTERREG SUDOE, ENI CBC MED i URBACT.

Accions subvencionables

Es consideraran despeses subvencionables les que l'entitat haja realitzat dins del període subvencionable, des de l'inici del projecte, que ha de ser de l'1 de gener del 2019, fins al dia de publicació de la resolució en el DOGV en cas de projectes en curs, sempre que es troben entre les despeses subvencionables de l'apartat sisé de la resolució:

a) costos directes de personal

b) costos directes de viatges i allotjaments

c) costos directes de serveis externs

d) costos directes d'administració

e) estudis i enquestes.

*Tercer. Bases reguladores*

Ordre 1/2021, de 27 de gener de 2021, de la Conselleria d'Hisenda i Model Econòmic, per la qual es van aprovar les bases reguladores per a la concessió de subvencions en matèria de suport a la participació en projectes europeus, modificada per l'Ordre 4/2023 de 14 de març de 2023, de la Conselleria d'Hisenda i Model Econòmic (DOGV 9558, 21.03.2023) <https://dogv.gva.es/va/resultat-dogv?signatura=2023/2904&L=1>

*Quart. Quantia*

L'import global màxim que es destinarà per a la concessió de les subvencions previstes en la present convocatòria ascendeix a 290.000,00 euros, que es finançaran amb càrrec a la línia de subvenció Q505842540, «Finançament per a projectes europeus», capítol 4 del programa pressupostari 612A00, Fons Europeus, del pressupost de la Generalitat del 2024.

El percentatge de finançament serà variable en funció del cofinançament del projecte i està desenvolupat en el punt seté de la convocatòria.

*Cinqué. Termini de presentació de sol·licituds*

Les sol·licituds es presentaran en el termini de vint dies hàbils a comptar de l'endemà de la publicació de la present resolució en el *Diari Oficial de la Generalitat Valenciana*.

*Sisé. Altres dades*

La sol·licitud i els models normalitzats estan disponibles en www.hisenda.gva.es/ i <http://www.sede.gva.es/>

La presentació de les sol·licituds serà telemàtica a través del tràmit general de la seu electrònica de la Generalitat (<https://sede.gva.es>), des d'on podrà accedir al tràmit de la Conselleria d'Hisenda i Model Econòmic <https://www.gva.es/es/inicio/procedimientos?id_proc=19352&version=amp>

Per a això, el sol·licitant haurà de disposar de signatura electrònica, bé amb el certificat reconegut d'entitat (persones jurídiques), bé amb el certificat reconegut per a ciutadans (persona física), tots dos admesos per la seu electrònica de la Generalitat.

Període subvencionable: des de l'inici del projecte, que ha de ser a partir de l'1 de gener de 2019, fins a la finalització del projecte, o fins a la publicació de la present resolució en el cas de projectes en curs.

  

València, 27 de setembre de 2024

Carlos Pablo Gracia Calandín

Sotssecretari de la Conselleria d'Hisenda, Economia i Administració Pública